लिफाफों को खोलना : निर्धारित समय में प्राप्त प्रारूप 13ग के लिफाफों को सत्यापित कर एक के बाद एक खोला जाना चाहिये। बाहरी लिफाफे पर क्यू-आर कोड (QR Code) को कम्प्यूटर साफ्टवेयर से स्कैन किया जायेगा तथा क्यू-आर कोड रीडर तथा इसकी वैधता की जाँच की जायेगी। बाहरी लिफाफे की वैधता जाँचने के बाद कम्प्यूटर एक यूनिक सिरियल क्रमांक देगा। रिटर्निंग ऑफिसर इस सिरियल क्रमांक को मैनुअली भी सत्यापित करेगा। कम्प्यूटर डाक से प्राप्त मतपत्रों की सूची में किसी भी संभावित डुप्लीकेट के लिये क्यू-आर कोड में प्रविष्टि की जांच करेगा। कम्प्यूटर साफ्टवेयर क्यू-आर कोड की जांच वाले मतपत्रों के सिरियल नम्बर की सूची भी प्रदान करेगा। रिटर्निंग ऑफिसर सॉफ्टवेयर द्वारा इंगित किये गये सभी डुप्लीकेट लिफाफों का पता लगाएगा और उन्हें भौतिक रूप से एक साथ रखेगा। वह ऐसे सभी डुप्लीकेट या एक से अधिक (Multiple) वोटों को अमान्य करेगा। अमान्य घोषित ऐेसे सभी लिफाफे गिनती के लिये खोले नहीं जायेंगे और उन्हें भविष्य के संदर्भ के लिये अलग से संरक्षित किया जायेगा। ऐसे डुप्लीकेट डाक मतपत्रों की संख्या रजिस्टर में चिन्हित की जायेगी।